અમેરિકાના શેરબજારમાં ગયા સપ્તાહમાં ઘટાડો જોવાયો છે અને બોન્ડ યીલ્ડ પણ વધતા અટક્યા હોવાથી એક્સ્ચેન્જ ટ્રેડેડ ફંડોએ પ્રોફિટ બૂક કરીને બુલિયનમાં નાણાં ટ્રાન્સફર કર્યાં હોવાનો ટ્રેન્ડ જોવાયો છે. હવે જો અમેરિકાની બજારમાંથી પ્રોફિટ બૂકિંગ વધશે તો એવી આશા રાખી શકાય કે એશિયન રિજનમાં તેઓની વેચાવલીનું દબાણ ઘટશે અને આઉટફ્લો ઘટતાં એશિયન શેરબજારોમાં ઘટાડાની તીવ્રતામાં ઘટાડો થાય. જોકે, હજી આ પ્રારંભિક સંકેત હોવાથી તેને અનુસરવું હજી વહેલું ગણાશે એમ વધુમાં તેમણે કહ્યું હતું. એંજલ બ્રેકિંગના ચીફ એનાલિસ્ટ સુમિત ચૌહાણના કહેવા અનુસાર, અત્યાર સુધી આપણા શેરબજારમાં સ્થાનિક કારણોએ વધુ ઘટાડો જોવાયો હતો પણ ગયા સપ્તાહમાં વૈશ્વિક શેરબજારોની વેચવાલીને કારણે સ્થિતિ વધુ ખરડાઈ હતી. વર્તમાન નરમાઈની સ્થિતિને થાળે પાડવા કેટલાક પ્રયાસો થયા હતા જે નિષ્ફળ નીવડ્યા હતા અને તેને કારણે નિફ્ટી ૧૦,૦૦૦ની સપાટીથી હાથવેંત દૂર રહી હતી. માર્ચ ૨૦૧૮ પછી પહેલીવાર નિફ્ટી આ સ્તરની નજીક સરકી છે અને ૧૦,૦૦૦નો સ્તર તૂટશે તો માર્ચ ૨૦૧૮માં જોવાયેલી આ વર્ષની સૌથી નીચી સપાટી ૯,૯૫૧.૯૦ તૂટવાની શક્યતા વધશે. શેરબજારની સ્થિતિ હાલ એક સાંધે ત્યાં તેર તૂટે જેવી રહેતાં તેજીવાળા નવી પોઝિશન ઊભી કરવાથી દૂર જ રહ્યા છે અને દરેક ઉછાળે નફો બૂક કરે છે. આ એવો તબક્કો છે જ્યાં કોઈ લોજિક કામ કરતું નથી એમ જણાવીને નાયરે કહ્યું હતું કે, આગામી દિવસોમાં વાતાવરણ અને ચિત્ર સ્પષ્ટ થાય તેમજ ચાર્ટ પર પણ બજાર કોન્સોલિડેટ થઈ રહ્યું હોવાના સંકેત મળે તે પછી જ લોંગ પોઝિશન અંગે વિચારવું જોઈએ. .